Diari Oficial de la Generalitat Valenciana


Sumari del DOGV 7443, del 15-01-2015 (2015/198)

ACORD de 19 de desembre de 2014, del Consell, pel qual s'autoritzen modificacions en l'annex de transferències corrents del programa 134.10, Cooperació Internacional al Desenrotllament, de la Conselleria de Benestar Social, per import de 50.000 euros. Expedient número 16.020/14-139.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7443

Data del DOGV
:   15-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/198


Data del document
:   19-12-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 19 de desembre de 2014, del Consell, pel qual s'autoritzen modificacions en l'annex de transferències corrents del programa 134.10, Cooperació Internacional al Desenrotllament, de la Conselleria de Benestar Social, per import de 50.000 euros. Expedient número 16.020/14-139. [2015/198]  
El Consell, en la reunió del dia 19 de desembre de 2014, va adoptar l'acord següent:  
L'annex de transferències corrents del programa 134.10, Cooperació Internacional al Desenrotllament, inclou la línia nominativa T6592, prevista per a la subscripció d'un conveni amb el Ministeri d'Assumptes Exteriors i Cooperació per a col·laborar en la creació d'un fons humanitari d'ajuda d'emergència i ajuda humanitària a nivell estatal. El Ministeri ha comunicat la impossibilitat de firmar el conveni en este exercici i la necessitat d'ajornar la seua subscripció a càrrec dels pressupostos per a 2015, i la Conselleria de Benestar Social es planteja la supressió de la dita línia a fi de destinar els 50.000 euros de la seua dotació a incrementar, dins del mateix capítol i programa, la dotació de la línia nominativa distribuïda T6486, també destinada a finançar accions d'ajuda humanitària.  
A este efecte, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell  
  
ACORDA  
  
S'autoritzen les següents modificacions en l'annex de transferències corrents del programa 134.10, Cooperació Internacional al Desenrotllament.  
a) Supressió de la línia nominativa T6592, «Conveni fons humanitari d'ajuda d'emergències i ajuda humanitària», dotada inicialment amb 50.000 euros,  
b) Incrementar la dotació de la línia nominativa distribuïda T6486, «Accions institucionals d'ajuda humanitària», i modificar la seua distribució entre les entitats beneficiàries, per a la subscripció d'addendes als convenis subscrits amb Creu Roja i Farmamundi, d'acord amb el detall següent:  
  
Beneficiaris Import inicial Augment Import modificat  
Creu Roja 200.000,00 25.000,39 666.739,00  
IAE (Inter, Ajuda i Emergències) 40.000,00 0 40.000,00  
FASPS (Federació d'Associacions de Solidaritat amb el Poble Saharauí) 125.000,00 0 125.000,00  
Farmamundi 135.000,00 25.000,67 148.694,00  
Total dotació línia 500.000,00 50.000,64 275.857,00  
  
  
  
 València, 19 de desembre de 2014  
  
El conseller secretari  
José Císcar Bolufer